wickkiey/tamil-wikipedia-markdown huggingface dataset:
# சுப்ரித்தி கோசு

**சுப்ரித்தி கோசு** (*Supriti Ghosh*)(28 ஆகத்து 1922 - 22 ஏப்ரல் 2009) என்பவர் ஓர் இந்திய வங்காளப் பாடகி ஆவார். மகிசாசுரமர்தினியின் 'பஜ்லோ தோமர் அலோர் பேனு' பாடல், பெரும்பாலான வங்காளிகளின் மனதில் இன்னும் நிலைத்து நிற்கிறது. மேலும், இவர் பல நவீன பாடல்களுக்கும் ரவீந்திர சங்கீதத்திற்கும் குரல் கொடுத்துள்ளார்.  

## இளமை
சுப்ரித்தி கோசு இந்தியாவின் வடக்கு கொல்கத்தாவில் உள்ள மிர்சாபூர் தெருவில் ரவீந்திரநாத் மஜும்தார் மற்றும் கமலா தேவி ஆகியோருக்கு மகளாகப் பிறந்தார். இவர் தன் சகோதரி பாரதியுடன் சேர்ந்து பாடத் தொடங்கினார். இவர் மிக இளம் வயதிலேயே இசை உலகில் நுழைந்தார். தனது குழந்தைப் பருவத்தில், தனது மாமா, பிரபல இசைக்கலைஞரும் அனைத்திந்திய வானொலி பிரமுகருமான நிருபேந்திரநாத் மஜும்தாரின் வீட்டில் ஹேமந்த் குமார், பங்கஜ் முல்லிக், பிரேந்திர கிருஷ்ண பத்ரா, ஹிரென் போஸ் மற்றும் ராய்சந்த் போரல் போன்ற புகழ்பெற்ற பாடகர்களின் பாடல்களைக் கேட்கும் வாய்ப்பு இவருக்குக் கிடைத்தது. இவர்கள் ஒவ்வொரு முறையும் சுப்ரிதி கோசின் இசையால் கவரப்பட்டு, அவரை ஒலிப்பதிவுக் கூடத்தினைப் பார்வையிட அறிவுறுத்தினர். சிறுவயதில், மனோரஞ்சன் சென் என்பவரின் வழிகாட்டுதலின் கீழ் வசந்தி வித்யாவிதியில் இசைப் பயிற்சி பெற்றார். இங்கு இவரது இசை ஆசிரியர்கள் அனாதி கோஷ் தசுதிதர், நிதாய் கட்டக், ஜகத் கட்டக், சைலேசு தத் போன்றவர்கள் ஆவர்.  

## தொழில்
குழந்தைப் பருவத்திற்குப் பிறகு, இவர்இசையின் மீது அதிக ஈடுபாடு கொண்டார். இதன் பிறகு, பொது விழாக்களில் திரைப்படப் பாடல்களைப் பாடுவதற்கான வாய்ப்புகளைப் பெறத் தொடங்கினார். இவர் பல படங்களில் பின்னணிப் பாடகியாகப் பணியாற்றியுள்ளார். 1933-ஆம் ஆண்டு, தனது 11 வயதில், வானொலியில் முதன்முறையாக ரவீந்திர சங்கீதத்தை நிகழ்த்தினார். 1936-ஆம் ஆண்டில், செனலோ இசைத்தட்டு நிறுவனம் நிறுவப்பட்ட பிறகு, இவரது முதல் பதிவு அந்த நிறுவனத்தால் வெளியிடப்பட்டது. இசைத்தட்டின் ஒரு பக்கம் கவிதை இசையும், மறுபுறம் கீர்த்தனையும் இருந்தது.  

எல்லா வகையான இசையிலும் இவருக்குச் சிறப்பு ஆர்வம் இருந்தது. ரவீந்திர சங்கீத் தவிர, நஸ்ருல் கீத்தி, அதுல் பிரசாதி பாடல், திஜேந்திர கீதி, தற்காலப் வங்காள மொழிப் போன்றவற்றை அவர் பாடியுள்ளார். திரைப்பட இயக்குநர் பிமல் ராய் 'ததாபி' படத்தில் 'ஓகோ சாதி மாம் சாதி' பாடலைப் பாட வைத்தார். இருப்பினும், அனைத்திந்திய வானொலியின் ஒலிப்பதிவுக்கூடம் மூலம் நேரடியாக ஒலிபரப்பப்பட்ட மகிசாசுரமர்தினியில் பங்கேற்ற பிறகு, இவரது குரல் வீட்டுப் பெயராக மாறியது.  

இவரது குரல் துர்கா தேவியின் பிரபலமான பந்தனா பாடலான 'பஜ்லோ தோமர் அலோர் பெனு' பாடலுடன் மிகவும் ஒத்ததாக இருந்தது. இந்தப் பாடல் மூலம், இவரது இசை அங்கீகாரம் பெரிதும் வளர்ந்துள்ளது. பாடல்களுடன் கூடிய பாடல்கள் வங்காள மக்களின் முக்கிய நீரோட்டத்தில் அதிகக் கவனத்தை ஈர்த்தன.
# மிம்லு சென்



**மிம்லு சென்** (*Mimlu Sen*)(பிறப்பு 1949) என்பவர் இந்திய எழுத்தாளரும், மொழிபெயர்ப்பாளரும், இசைக்கலைஞரும், இசையமைப்பாளரும் தயாரிப்பாளரும் ஆவார்.  

மிம்லு தனது முதல் புத்தகமான *பால்சுபியரை* 2009-இல் வெளியிட்டார். 2010ஆம் ஆண்டு இது *தி கனி கேதரர்சு* என்ற பெயரில் வெளியிடப்பட்டது. வங்காளத்தின் கிராமப்புறங்களில் சென்னின் சாகசங்களை *தி கனி கேதரர்சு* விவரிக்கிறது என்று பியர்ஸ் மூர் ஈட் கூறினார்.  

வங்காள மொழி இசைக்கலைஞர் பபன் தாசு பவுலின் வாழ்க்கைத் துணையாக, சென், பாபனுடன் அனைத்து இசைப் பதிவுகளிலும் இணைந்து பணியாற்றினார். உலகம் முழுவதும் இவருடைய குழுவுடன் இணைந்து இசை நிகழ்ச்சிகளை நடத்தி நிர்வகிக்கிறார். 2002-ஆம் ஆண்டில், பிரசெல்சைத் தளமாகக் கொண்ட பெல்ஜிய இசைத்தட்டு நிறுவனமான *ஃபோன்டி மியூசிகாலி* வெளியிட்ட, பாபன் தாசு பவுல், கவுர் க்யாபா மற்றும் நிமாய் கோசுவாமி ஆகியோருடன் இணைந்து *லெ சாண்ட் தேஸ் பவுல்ஸ் - மனுச்சே ஓ ராவுதன்* என்ற வங்காள மொழி பாடல் இசைத்தொகுப்பில் இவர் இணைந்து பணியாற்றினார்.  

## ஆரம்ப கால வாழ்க்கை
சென் இந்தியாவின் மேகாலயாவின் சில்லாங்கில் பிறந்தார். 1960கள் மற்றும் 1970களில் இவர் கொல்கத்தாவில் படித்தார். இக்காலத்தில் வியட்நாம் போரை முடிவுக்குக் கொண்டுவரக் கோரி தெருப் போராட்டங்களில் பங்கேற்றார். நக்சலைட்டு இயக்கத்திற்காக இவர் சிறையில் அடைக்கப்பட்டார்.  

## நூல் பட்டியல்

- 
- 

## இசைத் தொகுப்பு

- *லே சாண்ட் டெசு பால்சு - மனுச்சே ஓ ரவுடன்* (2002, பபன் தாசு பால், கோர் கியாபா & நிமாய் கோசுவாமியுடன் )
# புளுட்டோனியம்(IV) சல்பேட்டு



**புளுட்டோனியம்(IV) சல்பேட்டு** (*Plutonium(IV) sulfate*) என்பது Pu(SO<sub>4</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நீரேற்றாகவும் இச்சேர்மம் உருவாவதால் இதன் வாய்ப்பாட்டை Pu(SO<sub>4</sub>)<sub>2</sub>.xH<sub>2</sub>O என்றும் எழுதலாம். பெரும்பாலும் டெட்ரா ஐதரேட்டு எனப்படும் நான்கு நீரேற்றாக இச்சேர்மம் காணப்படுகிறது. x=4 ஆக இருக்கும்போது நான்கு நீரேற்றாகவும் as well as an anhydrous form, where *x*=0. x=0 ஆக இருக்கும்போது நீரிலியாகவும் புளுட்டோனியம்(IV) சல்பேட்டு காணப்படுகிறது. புளூட்டோனியத்திற்கான முதன்மை பகுப்பாய்வுத் தரமாக நான்குநீரேற்று பயன்படுத்தப்படுகிறது.  

## தயாரிப்பு
புளுட்டோனியம்(IV) அயனிகள் நீரிய கரைசலில் உள்ள பைசல்பேட்டு அல்லது சல்பேட்டு அயனிகளுடன் வினைபுரியும் போது புளுட்டோனியம்(IV) சல்பேட்டு உருவாகிறது:  

:Pu<sup>4+</sup>(நீரிய) + 2 HSO<sup>4-</sup>(நீரிய) -> Pu(SO<sub>4</sub>)<sub>2</sub>(நீரிய) + 2 H+(நீரிய)  
:Pu<sup>4+</sup>(நீரிய) + 2 SO<sub>4</sub><sup>2-</sup>(நீரிய) -> Pu(SO<sub>4</sub>)<sub>2</sub>(நீரிய)  

## வினைகள்
உயர் வெப்பநிலையில் (~800°செல்சியசு), புளுட்டோனியம்(IV) சல்பேட்டு நான்குநீரேற்று சிதைவடைகிறது. முதலில் அதன் நீரை வெளியிட்டு நீரற்ற புளுட்டோனியம்(IV) சல்பேட்டை உருவாக்குகிறது. பின்னர் கந்தக ஆக்சைடுகளை வெளியிட்டு புளுட்டோனியம்(IV) ஆக்சைடை உருவாக்குகிறது.  

இருப்பினும், சாதாரண வெப்பநிலையில், அதிக ஈரப்பதத்திலும் கூட, புளுட்டோனியம்(IV) சல்பேட்டு நான்குநீரேற்று காற்றில் நிலையாக இருக்கும்.  

## கட்டமைப்பு
புளுட்டோனியம்(IV) சல்பேட்டு நான்குநீரேற்று ஈந்தணைவிகள் ஒற்றைப் பற்களுடையவையாகும். நீரில் உள்ள புளுட்டோனியம் அணுக்கள், ஆக்சிசன் அணுக்கள் மற்றும் சல்பேட்டு மூலக்கூறுகளுக்கு இடையே பிணைப்புகள் உள்ளன. ஒவ்வொரு புளுட்டோனியம் அணுவும் 8 என்ற ஒருங்கிணைப்பு எண்ணையும், சதுர எதிர்ப்பட்டக ஒருங்கிணைப்பு வடிவவியலையும் கொண்டுள்ளன. புளுட்டோனியம்(IV) சல்பேட்டு நான்குநீரேற்றுப் படிகங்கள் நேர்ச்சாய்சதுரப் படிக அமைப்பைக் கொண்டுள்ளன. நீர் மூலக்கூறுகளில் உள்ள ஐதரசன் அணுக்களுக்கும் புளுட்டோனியம் அணுவுடன் இணைக்கப்படாத சல்பேட்டு அயனிகளில் உள்ள ஆக்சிசன் அணுக்களுக்கும் இடையில் ஐதரசன் பிணைப்புகள் உள்ளன.  

## புறவேற்றுமைகள்
புளுட்டோனியம்(IV) சல்பேட் நான்குநீரேற்று இரண்டு புறவேற்றுமை வடிவங்களைக் கொண்டுள்ளது. அவை – α-Pu(SO<sub>4</sub>)<sub>2</sub>·4H<sub>2</sub>O மற்றும் β-Pu(SO<sub>4</sub>)<sub>2</sub>·4H<sub>2</sub>O. இரண்டு வடிவங்களும் ஒரே மூலக்கூறு வடிவவியலைப் பகிர்ந்து கொள்கின்றன, ஆனால் ஐதரசன் பிணைப்புகளின் செயல்பாட்டுத் தன்மையில் வேறுபடுகின்றன. α-வடிவம் ~120° செல்சியசு வெப்பநிலையில் β-வடிவமாக மாறுகிறது.  

ஆல்பா-புளுட்டோனியம்(IV) சல்பேட் நான்குநீரேற்று என்பது a=26.53Å, b=12.00Å, மற்றும் c=5.69Å பரிமாணங்களைக் கொண்ட ஓர் அலகு செல்களைக் கொண்டுள்ளது. இங்கு ஓர் அலகு செல்லிற்கு 8 வாய்ப்பாட்டு அலகுகள் உள்ளன.  

β-புளுட்டோனியம்(IV) சல்பேட் நான்குநீரேற்று என்பது a=14.54Å, b=10.98Å, மற்றும் c=5.67Å பரிமாணங்களைக் கொண்ட ஓர் அலகு செல்லைக் கொண்டுள்ளது. இங்கு ஓர் அலகு செல்லிற்கு நான்கு வாய்ப்பாட்டு அலகுகள் உள்ளன.  

## தீங்குகள்
புளுட்டோனியம்(IV) சல்பேட்டு மிகவும் ஆபத்தான சேர்மமாகும். ஏனெனில் இது கதிரியக்கமாகவும் புற்றுநோயை உண்டாக்கும் தன்மையுடனும் உள்ளது.
# இந்தாபூர் சட்டமன்றத் தொகுதி



**இந்தாபூர் சட்டமன்றத் தொகுதி** (Indapur Assembly constituency) என்பது மேற்கு இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது புனே மாவட்டத்தில் அமைந்துள்ளது. இது பாராமதி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| 1952 | சங்கர்ராவ் பாஜிராவ் பாட்டீல் | இந்திய தேசிய காங்கிரசு </br> |
| --- | --- | --- |
| 1957 |  |  |
| 1962 |  |  |
| 1967 |  |  |
| 1972 |  |  |
| 1978 |  |  |
| 1980 | ராசேந்திர கோலாப் | இந்திய தேசிய காங்கிரசு (இ) |
| 1985 | கண்பத்ராவ் பாட்டீல் | இந்திய தேசிய காங்கிரசு </br> |
| 1990 |  |  |
| 1995 | அர்சுவர்தன் பாட்டீல் | சுயேச்சை |
| 1999 |  |  |
| 2004 |  |  |
| 2009 | இந்திய தேசிய காங்கிரசு </br> |  |
| 2014 | தத்தாத்ரே விதோபா பர்னே | தேசியவாத காங்கிரசு கட்சி </br> |
| 2019 |  |  |
| 2024 | } |  |
## தேர்தல் முடிவுகள்
### 2024
# இரத்னமாலா (நடிகை)


**இரத்னமாலா** (*Ratnamala*) (பிறப்பு: **கமல் பிவாந்த்கர்** 1924-24 ஜனவரி 1989) ஓர் இந்திய திரைப்பட நடிகை ஆவார். மராத்தி மற்றும் பாலிவுட் திரைப்படங்களில் தனது பாத்திரங்களுக்காக அறியப்பட்ட இவர், குறிப்பாக தாதா கோண்ட்கேவின் திரைப்படங்கள் முழுவதும் தொடர்ந்து அவரது தாயாராக நடித்ததற்காக, “தாதா கோன்ட்கேவின் தாய்” என்ற சிறப்பு பட்டத்தைப் பெற்றார்.  

## தொழில் வாழ்க்கை
1938 ஆம் ஆண்டில், தனது பதினான்காவது வயதில், கமல் பிவாந்த்கர் என்ற திரைப் பெயரில் *பாக்வா ஜெண்டா* என்ற மராத்தி படத்தில் நடித்தார். பின்னர் இவரது பெயர் இரத்னமாலா என்று மாற்றப்பட்டது. அதன்பிறகு, *மாசி லட்கி* (1939) என்ற படத்தில் முதல் முறையாக கதாநாயகியாக நடித்தார். பின்னர், *ஸ்டேஷன் மாஸ்டர்* என்ற படம் மூலம் இந்தித் திரையுலகில் அறிமுகமானார்.  

இவரது பிரபலமான சில முக்கிய மராத்தி திரைப்படங்கள் பின்வருமாறு.*ருக்மிணி சுயம்வர்* (1946), *மாசா ராம்* (1949) ,*கோகுல்சா ராஜா* (1950), *ராம்ராம் பவனா* (1950) *சங்கத்தே ஐகா* (1959), *மணினி* (1961), *கோர்டாச்சி பயாரி* (1970), *ரங்கபஞ்சமி* (1961), *காளி பைகோ* (1970), *மும்பைச்சா ஜவாய்* (1970) .  

1971 ஆம் ஆண்டில் தாதா கொண்ட்கேவின் முதல் மராத்தி படமான *சொங்கத்யா* படத்தில் அவரது தாயாக இத்னமாலா திரையில் அறிமுகமானார். அதைத் தொடர்ந்து, *ஏக்தா ஜீவ் சதாஷிவ்* (1972), *ஹரியா நார்யா ஜிந்தாபாத்* (1972), *தபட்யா* (1973), *பாண்டு ஹவல்தார்* (1975), *ப்ரீத் துழி மாஜி* (1975), *ராம் ராம் கங்காரம்* (1977), *போட் லவீன் தித் குட்குல்யா* (1978), *லட்சுமி* (1978), *ஹையோச் நவ்ரா பாஹிஜே* (1980), *அலி அங்கவர்* (1982), *நவ்ரே சாகல் காதவ்* (1982), *தகலா லக்லி கல்* (1985), மற்றும் *முக்கா க்யா முக்கா* (1987) போன்ற படங்களில் நடித்தார்.  

## சொந்த வாழ்க்கை
இரத்னமாலா இராஜா பண்டிட் என்பவரை மணந்தார். 1989 ஜனவரி 23 அன்று இறந்தார்.{
# நேவார் நடனம்



**நேவார் நடனம்** (*Newar dance*) பாரம்பரியமாக நேவார் மக்களால் நிகழ்த்தப்படும் நடனங்களின் முழு வரிசையையும் உள்ளடக்கியது.  

## வகைப்பாடு
நேவார் நடனங்களை பாரம்பரிய முகமூடி நடனங்கள், நாட்டுப்புற நடனங்கள் மற்றும் சடங்கு நடனங்கள் என வகைப்படுத்தலாம்.  

- பாரம்பரிய முகமூடி நடனங்கள்

1. இலக்கி நடனம்
1. அஷ்டமாதிரிக்க நடனம்
1. நவதுர்கா நடனம்
1. புலுகிசி நடனம் (யானை நடனம்)
1. சவபக்கு
1. நீல்பாராஹி நாச், போடே, மத்தியபூர் திமி

மஜிபா லக்கே நடனத்தில் கலைஞர்கள் முகமூடியை அணிந்து கொண்டு ஆடுவர். இது தீவிரமான அசைவுகள் மற்றும் உரத்த இசையால் வகைப்படுத்தப்படுகிறது. செப்டம்பரில் நடைபெறும் ‘இந்திர யாத்திரை ’ என்றும் அழைக்கப்படும் *யன்யா புன்கி திருவிழா*வின் போது காத்மாண்டுவின் இரஞ்சித்கர்களால் இது நிகழ்த்தப்படுகிறது. நடனக் கலைஞரும் அவரது உதவியாளர்களும் தெருக்களில் சுற்றித் திரிந்து கொண்டாட்டங்களின் தொனியை அமைக்கின்றனர். குன்லா லக்கே நடனம் இதேபோன்ற ஓர் தெரு நிகழ்ச்சியாகும். இது ஆகஸ்ட் மாதத்துடன் ஒத்திருக்கும் நேபாள சம்பத் நாட்காட்டியின் பத்தாவது மாதமான குன்லாவின் போது நகரின் பல்வேறு பகுதிகளில் நிகழ்த்தப்படுகிறது. கிட்டத்தட்ட அனைத்து நேவார் குடியேற்றங்களிலும் லக்கே நடனக் குழு உள்ளது.  

- நாட்டுப்புற நடனங்கள்

1. சியாவு பியாகான்
1. தேக்கன்பூர் பியாகான்

- சடங்கு நடனங்கள்

1. சர்யா பியாகான்
1. கத்து பியாகான்
1. கும்கா பியாகான் நடனம்
1. தைத்யா பியாகான்

சர்யா நிருத்யா (நேபால் பாசாவில் சாச்சா பியாகான்) என்பது 1,000 ஆண்டுகளுக்கும் மேலான வரலாற்றைக் கொண்ட ஓர் பௌத்த நடனம் ஆகும். பச்ராச்சார்யர் என்று அழைக்கப்படும் நேவார் பௌத்த மதகுருமார்களால் அவர்களின் இரகசியமான தியான நடைமுறைகள் மற்றும் சடங்குகளின் ஒரு பகுதியாக இது நிகழ்த்தப்படுகிறது. நடனக் கலைஞர்கள் ஐந்து பௌத்தர்கள், மஞ்சுசிறீ, வஜ்ரயோகினி மற்றும் தாரா போன்ற பல்வேறு தெய்வங்களை பிரதிநிதித்துவப்படுத்துகின்றனர். நடனத்துடன் வரும் பாடல் வணக்கத்துடன் தொடங்கி தெய்வத்தின் பண்புகள் மற்றும் ஆபரணங்களை விவரிக்கிறது. ஆரம்பத்தில் ஒரு சிலருக்கு மட்டுமே நிகழ்ச்சியில் அனுமதி இருந்தது. 1956 ஆம் ஆண்டில் காத்மாண்டுவில் நடைபெற்ற நான்காவது உலக பௌத்த மாநாட்டின் போது பொது வெளியில் முதல் பொதுக் காட்சி நடைபெற்றது.
# தலேஜு கோயில், காத்மாண்டு


**தலேஜு கோயில்** (*Taleju Temple*) என்பது நேபாளத்தை ஆண்ட மல்லர் வம்சத்தின் அரச தெய்வமான தலேஜு பவானிக்கு அர்ப்பணிக்கப்பட்ட ஒரு இந்துக் கோவிலாகும்.. இது 1564 ஆம் ஆண்டில் மகேந்திர மல்லரால்[[ கட்டப்பட்டது. [[உலகப் பாரம்பரியக் களம்|உலகப் பாரம்பரியக் களமான காத்மாண்டு நகரச் சதுக்கத்தில் உள்ள அனுமான் தோக்காவில் அமைந்துள்ளது. கோயிலுக்குள், தலேஜு பவானி மற்றும் குமாரி தேவிக்கு அர்ப்பணிக்கப்பட்ட ஒரு ஆலயம் உள்ளது. தலேஜு கோயில் ஆண்டுக்கு ஒரு முறை மட்டுமே தஷைன் பண்டிகையை முன்னிட்டு திறக்கப்படுகிறது.  

## புகைப்படங்கள்
# பாராமதி சட்டமன்றத் தொகுதி


**பாராமதி சட்டமன்றத் தொகுதி** (Baramati Assembly constituency) என்பது மேற்கத்திய இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது புனே மாவட்டத்தில் அமைந்துள்ள 21 தொகுதிகளில் ஒன்றாகும். இது பாராமதி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| 1952 | குலாப்ராவ் முலிக் | இந்திய தேசிய காங்கிரசு </br> |
| --- | --- | --- |
| 1957 | நானாசாகேப் சக்தாப் | இந்திய விவசாயிகள் மற்றும் தொழிலாளர் கட்சி</br> |
| சாம்பாஜி லோந்தே | பட்டியல் சாதியினர் கூட்டமைப்பு |  |
| 1962 | மாலதிபாய் சிரோல் | இந்திய தேசிய காங்கிரசு </br> |
| 1967 | சரத் பவார் |  |
| 1972 |  |  |
| 1978 |  |  |
| 1980 | இந்தியத் தேசிய காங்கிரசு (அ) |  |
| 1985 | இந்திய காங்கிரசு (சோசலிஸ்ட்) |  |
| 1990 | இந்திய தேசிய காங்கிரசு </br> |  |
| 1991^ | அஜித் பவார் |  |
| 1995 |  |  |
| 1999 | தேசியவாத காங்கிரசு கட்சி </br> |  |
| 2004 |  |  |
| 2009 |  |  |
| 2014 |  |  |
| 2019 |  |  |
| 2024 | தேசியவாத காங்கிரசு கட்சி </br> | } |
^by-election  

## தேர்தல் முடிவுகள்
### 2024
# அபு அப்பாசு



**அபு அப்பாசு** (*Abu Abbas*) வங்காளதேசத்தைச் சேர்ந்த ஓர் அரசியல்வாதியாவார். வங்காளதேச தேசியவாதக் கட்சியின் அரசியல்வாதியாக அந்நாட்டு அரசியலில் ஈடுபட்டார். 1991–1995 மற்றும் 2004–2006 ஆண்டுகள் காலப்பகுதியில் நெட்ரோகோனா-2 தொகுதியைப் பிரதிநிதித்துவப்படுத்தும் இயாதியா சங்சாத்து உறுப்பினராகவும் இருந்தார்.  

2008 ஆம் ஆண்டு நவம்பர் மாதத்தில் ஊழல் தடுப்பு ஆணையம் அப்பாசு மீது சொத்து தகவல்களை மறைத்ததாகக் குற்றம் சாட்டி வழக்குப் பதிவு செய்தது.  

2009 ஆம் ஆண்டு ஆகத்து மாதம் 31 ஆம் தேதியன்று அபு அப்பாசு காலமானார்.
# சிறீநிவாச மல்லர்



**சிறீநிவாச மல்லர்** (*Srinivasa Malla*) மல்லர் வம்சத்தைச் சேர்ந்தவரும் இலலித்பூரின் மன்னரும் ஆவார். சித்தி நரசிம்ம மல்லரின் மகனான இவர் 1661 முதல் 1685 இல் பதவி விலகும் வரை இலலித்பூரை ஆட்சி செய்தார்.  

## இளமை வாழ்க்கை
சிறீநிவாச மல்லர் தனது தந்தை சித்தி நரசிம்ம மல்லரால் சிறு வயதிலிருந்தே நிர்வாகப் பணிகளில் ஈடுபடுத்தப்பட்டார். 1641 வரை. தனது தந்தையுடன் பொறுப்புகளைப் பகிர்ந்து கொண்டார். மேலும் 1649 ஆம் ஆண்டில் இவர் தனது தந்தையுடன் இணைந்து ஒரு கூட்டு ஆட்சியாளராக அங்கீகரிக்கப்பட்டார்.  

## ஆட்சி
சிறீநிவாசனின் தந்தை சித்தி நரசிம்மன் 1657இல் மதயாத்திரை மேற்கொள்வதற்காக பதவி விலகிய பின்னர் இவர் மன்னராக அங்கீகரிக்கப்பட்டார். இவர் 1661இல் முறைப்படி இலலித்பூரின் மன்னராக முடிசூட்டப்பட்டார். இவரது ஆட்சியின் போது, இலலித்பூர் மேற்கில் கோர்கா மற்றும் தனஹுன் இராச்சியங்களுடனும், வடமேற்கில் கஜுரிபேடா இராச்சியத்துடனும் ஒரு எல்லையைக் கொண்டிருந்தது.  

### அண்டை அரசுகளுடன் போர்கள்
1658 ஆம் ஆண்டில், காந்திபூரைச் சேர்ந்த பிரதாப் மல்லனுடன் இவருக்கு தகராறு ஏற்பட்டது. மேலும் பக்தபூரின் ஜகத் பிரகாஷ் மல்லனுடன் இணைந்து காந்திபூரைத் தாக்கினார். தடைசெய்யப்பட்ட வர்த்தக வழித்தடங்கள் மீண்டும் திறக்கப்பட்டதால் இது பக்தபூருக்கு பயனளித்தது. அதே ஆண்டில், காந்திபூரும் இலலித்பூரும் ஒரு ஒப்பந்தத்தில் கையெழுத்திட்டு நட்புறவை ஏற்படுத்திக் கொண்டன.  

1660 ஆம் ஆண்டில், காந்திபூர் அதிகார வரம்பிற்குள் வந்த சாங்கு அருகே ஒரு சிறிய இராணுவ புறக்காவல் நிலையத்திற்கு பக்தபூரின் ஜகத் பிரகாஷ் மல்லர் தீ வைத்தார். ஜகத் பிரகாஷ் எட்டு பேரின் தலையை துண்டித்தும், சிலரை கைதிகளாக அழைத்துச் சென்றார். இதற்கு பதிலடியாக, இலலித்பூரும் காந்திபூரும் இணைந்து பக்தபூர் மீது தாக்குதல்களை நடத்தி அதை கைப்பற்றினர். 1662 ஆம் ஆண்டில், சிறீநிவாச மல்லர் காந்திபூருக்கும் பக்தபூருக்கும் இடையிலான சண்டையை மத்தியஸ்தம் செய்து அமைதி ஏற்படுத்தினார்.  

### வாரிசு
சிறீநிவாச மல்லர் தனது மகன் யோக நரேந்திர மல்லனுக்கு அவரது சிறு வயதிலிருந்தே இராச்சியத்தின் நிர்வாகப் பணிகளில் பயிற்சி அளிக்கத் தொடங்கினார். சிறீநிவாச மல்லரின் தாயார் 1679இல் இறந்தார். அதைத் தொடர்ந்து இரண்டு ஆண்டுகளுக்குப் பிறகு இவரது மனைவி ஒருவரும் இறந்தார். இது தவிர, யோக நரேந்திரனின் நடவடிக்கைகளால் பொது மக்களிடையே ஒரு பொது அதிருப்தி உருவானது. இவை அனைத்தும் இவருக்கு பெரும் துயரத்தை ஏற்படுத்தி, 1685 ஆம் ஆண்டில் தனது மகனுக்காக சிம்மாசனத்தை துறக்க வழிவகுத்தது.  

## சொந்த வாழ்க்கை
சிறீநிவாச மல்லனும் தனது தந்தையைப் போலவே மிகுந்த மத பக்தியுடைய மன்னராக இருந்தார். இவர் ஒரு இந்துவாக இருந்தார், ஆனால் பௌத்த மதத்திற்கும் தாராள மனப்பான்மையுடன் இருந்தார். இவரும் பல கோயில்களைக் கட்டினார், பலவற்றைப் புதுப்பித்தார், மத இடங்களுக்கு தாராளமாக நில மானியங்களை வழங்கினார். இலக்கியத்திலும் ஆர்வம் கொண்ட இவர் நாடகங்களையும் எழுதினார். 1687 இல் இறக்கும் வரை இவர் அரசியலில் தீவிரமாக ஈடுபட்டார்.
# மார்க் பிசீ


**சர் சார்லஸ் தாமஸ் மார்க் பிசீ** (*Sir Charles Thomas Mark Pizey*) (17 சூன் 1899 - 17 மே 1993) ஒரு அரச கடற்படை அதிகாரி ஆவார். சுதந்திரத்திற்குப் பிறகு பிரிட்டிசு அதிகாரிகள் கடற்படையின் உயர்பதவியை தொடர்ந்து வகித்தனர்.அவர் இந்திய சுதந்திரத்திற்குப் பிந்தய காலங்களில் கடற்படையில் நடந்த அதிகார மாற்றங்களுக்குப் பிறகு 1951 முதல் 1955 வரை ராயல் இந்திய கடற்படையின் கடைசி தலைமைத் தளபதியாகவும் முதல் இந்திய கடற்படைத் தளபதியாகவும் பணியாற்றினார்.  

## ஆரம்பகால வாழ்க்கை
பிசீ, சோமர்செட்டின் ஆக்ஸ்பிரிட்சில், ரெவரெண்ட் சார்லசு எட்வர்ட் பிசீ (1853–1932) மற்றும் செரால்டின் ஃபௌல் (1866–1949) ஆகியோரின் மகனாகப் பிறந்தார்.  

## கடற்படை வாழ்க்கை
இவர் 1912 இல் பிரிட்டிசு அரச கடற்படையில் சேர்ந்தார். இவர் முதல் உலகப் போரின் போது HMS கான்வே மற்றும் HMS ரிவெஞ்ச் ஆகியவற்றில் மிட்ஷிப்மேனாக பணியாற்றினார். இவர் டிசம்பர் 15, 1918 இல் துணை லெப்டினன்ட்டாகவும், டிசம்பர் 15, 1920 இல் லெப்டினன்ட்டாகவும் பதவி உயர்வு பெற்றார். மேலும் 1921 முதல் 1923 வரை எச்எம்எஸ் தானாவில் இவர் தொடர்ந்து பல போர்க்கப்பல்களில் பணியாற்றி பல உயர்நிலைப் பதவிகளை வகித்தார்.  

அக்டோபர் 1951 இல், இந்திய கடற்படையின் கடைசி தளபதியாக துணை அட்மிரல் எட்வர்ட் பாரிக்குப் பதிலாக பிசீ நியமிக்கப்பட்டார். 1953 ஆம் ஆண்டில் இவருக்கு பிரிட்டிசு பேரரசின் மிகச்சிறந்த KBE பட்டம் வழங்கப்பட்டது. மேலும் டிசம்பர் 31, 1954 அன்று அட்மிரலாக பதவி உயர்வு பெற்றார் (டிசம்பர் 16 முதல் சீனியாரிட்டி). ஏப்ரல் 1955 இல், பிசீ இந்திய கடற்படையின் முதல் கடற்படைத் தளபதியாக ஆனார். இதுவரைக்கும் இருந்த இந்திய கடற்படையின் தளபதி பதவிக்கு இது மாற்றானது. யுகோசுலாவியா நாட்டின் அரசியல்வாதி, பொதுவுடைமையாளர், மற்றும் அரசின் தலைவர் சோசப்பு பிரோசு டிட்டோ இந்தியாவிற்கு அரசு முறை பயணம் செய்தபோது அந்நாட்டின் உயரிய விருதான மக்கள் இராணுவத்தின் ஆணை (Orders of the Peoples Army) பிசீக்கு வழங்கப்பட்டது.  

சூலை 1955 இல், துணை அட்மிரல் ஸ்டீபன் ஹோப் கார்லில் பிசீக்குப் பிறகு பதவியேற்றார். அந்த ஆண்டின் பிற்பகுதியில் இருந்து அவர் பிளைமவுத்தின் தலைமைத் தளபதியாகப் பணியாற்றினார். 1957 புத்தாண்டு கௌரவங்களில், இவர் பிரிட்டிஷ் பேரரசின் நைட் கிராண்ட் கிராஸ் ஆஃப் தி ஆர்டர் ஆக பதவி உயர்வு பெற்றார், மேலும் 1958 இல் ஓய்வு பெற்றார். 1962 இல், இவர் சாமர்செட் மாவட்டத்தின் துணை லெப்டினன்ட்டாக நியமிக்கப்பட்டார்.  

## சொந்த வாழ்க்கை
1928 ஆம் ஆண்டு, பிசீ, *ஃபிலிசு மே டி'ஆங்கிபா*என்பவரை மணந்தார். இந்த தம்பதியருக்கு இரண்டு மகள்கள் இருந்தனர்:  

## இறப்பு
சர் மார்க் பிசீ, மே 17, 1993 அன்று சோமர்செட்டில் உள்ள பர்ன்காம்-ஆன்-சீ -ல் தனது 93 ஆம் வயதில் இறந்தார்.
# எயின்ரிச்சைட்டு



**எயின்ரிச்சைட்டு** (*Heinrichite*) என்பது Ba(UO<sub>2</sub>)<sub>2</sub>(AsO<sub>4</sub>)<sub>2</sub>·10H<sub>2</sub>0 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஆர்சனிக்கு, பேரியம், ஐதரசன் , ஆக்சிசன் மற்றும் யுரேனியம் ஆகிய தனிமங்களைக் கொண்ட ஓர் ஒற்றைச்சரிவச்சுக் பட்டக வடிவக் கனிமமாகும். இந்த கனிமத்திற்கு 1958 ஆம் ஆண்டு அமெரிக்காவின் ஓரிகன் மாநிலத்தில் முதன்முதலில் கண்டறிந்த எபர்கார்ட்டு வில்லியம் எயின்ரிச்சு (1918–1991) நினைவாக எயின்ரிச்சைட்டு எனப் பெயரிடப்பட்டது.  

பன்னாட்டு கனிமவியல் சங்கம் எயின்ரிச்சைட்டு கனிமத்தை Hrcஎன்ற குறியீட்டால் அடையாளப்படுத்துகிறது.  

## விளக்கம்
எயின்ரிச்சைட்டு என்பது கதிரியக்கத் தன்மை கொண்ட வெளிர் பச்சை, வெளிர் மஞ்சள் நிற கனிமமாகும். நீண்ட அலை மற்றும் குறுகிய அலை புற ஊதா கதிர்களில் வெளிர்-பச்சை நிறத்தில் இது ஒளிரும். இதன் யுரேனியம் உள்ளடக்கம் காரணமாக, கனிமம் கதிரியக்கத்தன்மை கொண்டுள்ளது..
# வயரினேணைட்டு



**வயரினேணைட்டு** (Väyrynenite) என்பது MnBe(PO<sub>4</sub>)(OH,F) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். முதன்முதலில் 1954 ஆம் ஆண்டு பின்லாந்தின் எரயார்வியின் வியட்டானீமியில் வயரினேணைட்டு கண்டுபிடிக்கப்பட்டு விவரிக்கப்பட்டது. பின்லாந்தின் எல்சின்கியைச் சேர்ந்த கனிமவியலாளர் எய்கி ஆலன் வயரினேனின் நினைவாக வயரினேணைட்டு எனப் பெயரிடப்பட்டது.  

பன்னாட்டு கனிமவியல் சங்கம் வயரினேணைட்டு கனிமத்தை Väyஎன்ற குறியீட்டால் அடையாளப்படுத்துகிறது.  

வயரினேணைட்டு பெரில் மற்றும் டிரைஃபைலைட்டின் மாற்றமாக அக்னிப்பாறைகளில் காணப்படுகிறது. ஈயோசுபோரைட்டு, மோரேசைட்டு, அர்ல்புடைட்டு, பெரிலோணைட்டு, அம்ப்ளிகோணைட்டு, அபடைட்டு, டூர்மலைன், புட்பராகம், மசுகோவைட்டு, மைக்ரோக்லைன் மற்றும் குவார்ட்சு ஆகிய கனிமங்களுடன் இணைந்து காணப்படுகிறது.
# புரந்தர் சட்டமன்றத் தொகுதி


**புரந்தர் சட்டமன்றத் தொகுதி** (Purandar Assembly constituency) என்பது இந்தியாவின் மகாராட்டிர மாநில சட்டப் பேரவையில் உள்ள 288 தொகுதிகளில் ஒன்றாகும். இத்தொகுதியானது புனே மாவட்டத்தில் அமைந்துள்ளது. இது பாராமதி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| 1952 | மாதவ்ராவ் மேமனே | இந்திய தேசிய காங்கிரசு </br> |  |
| --- | --- | --- | --- |
| 1957 | ரகுநாதராவ் பவார் | இந்திய விவசாயிகள் மற்றும் தொழிலாளர் கட்சி</br> |  |
| 1962 | தியானேசுவர் கைரே | இந்திய தேசிய காங்கிரசு </br> |  |
| 1967 |  |  |  |
| 1972 | சாதவ்ராவ் சோதியாஜிராவ் | சோசலிஸ்ட் கட்சி (இந்தியா) |  |
| 1978 | தாதா சாதவ்ராவ் | ஜனதா கட்சி</br> |  |
| 1980 | சாம்பாஜிராவ் குஞ்சீர் | இந்திய தேசிய காங்கிரசு (அ) |  |
| 1985 | தாதா சாதவ்ராவ் | ஜனதா கட்சி</br> |  |
| 1990 | ஜனதா தளம் |  |  |
| 1995 |  |  |  |
| 1999 | ஜனதா தளம் (சமயச்சார்பற்ற) |  |  |
| 2004 | அசோக் டெக்காவடே | தேசியவாத காங்கிரசு கட்சி </br> |  |
| 2009 | விசய் சிவ்தாரே |  |  |
| 2014 |  |  |  |
| 2019 | சஞ்சய் சக்தாப் | இந்திய தேசிய காங்கிரசு </br> |  |
| 2024 | விசய் சிவ்தாரே | சிவ சேனா</br> | } |

## தேர்தல் முடிவுகள்
### 2024
# அவேகா சிங்



**அவேகா சிங்** (*Aveka Singh*) இவர் இந்தியாவில் அம்மைந்துள்ள டெல்லியில் 2003 ஆம் ஆண்டு, டிசம்பர் 30 ஆம் தேதி பிறந்தார். அவேகா இந்திய தொழில்முறை கால்பந்து வீரராவார். இவர் யுசி இர்வின் ஆன்டீட்டர்ஸ் அணிக்காக மிட்பீல்டராக விளையாடி வருகின்றார்.  

## ஆரம்பகால வாழ்க்கை
அவேகா சிங் தனது ஐந்து வயதில் கால்பந்து விளையாடத் தொடங்கினார். இந்தியாவில் பள்ளியில் கால்பந்து விளையாடினார். பிரேசில் சர்வதேச வீரர் நெய்மரை தனது கால்பந்து முன்மாதிரியாக இவர் கருதினார்.  

## விளையாட்டு போட்டிகள்
சிங் "ஜூனியர் பெண்கள் தேசிய கால்பந்து சாம்பியன்ஷிப்ல் விளையாடினார். மேலும் ஹீரோ 17 வயதிற்குட்பட்ட கால்பந்து மகளிர் சாம்பியன்ஷிப் போட்டியிலும் விளையாடியதாகக் கருதப்பட்டார்" என்று விவரிக்கப்பட்டார். She was described as "made her international debut under current women's senior team coach Maymol Rocky".  

## தனிப்பட்ட வாழ்க்கை
சிங் ஒரு இந்திய கல்லூரி கோல்ப் வீரரின் மகள் ஆவார். இவர் இந்தியாவின் டெல்லியைப் பூர்வீகமாகக் கொண்டவர்.[4] மேலும் சிங் இங்கிலாந்து அணியான ஆர்சனலின் ஆதரவாளராக இருந்து வருகிறார். She has been a supporter of English side Arsenal.
# சூர்ய மல்லர்



*சூர்ய மல்லர்*' (*Surya Malla*) மல்லர் வம்சத்தின் மன்னரான இவர் காந்திபூரின் இரண்டாவது மன்னராகவும் இருந்தார். இவர் தனது தந்தை இரத்ன மல்லருக்குப் பிறகு 1520 முதல் 1530 வரை ஆட்சி செய்தார்.  

## ஆட்சி
நேபாளத்தின் வம்சாவளி மற்றும் பத்மகிரியின் வம்சாவளி ஆகியவற்றின் படி, இவர் காத்மாண்டு சமவெளியின் வடகிழக்கு மூலையில் அமைந்துள்ள ஒரு பழங்கால நெவார் நகரமான சங்குவைக் கைப்பற்றி அதைத் தனது தலைநகராக மாற்றினார். 1526இல், பால்ப இராச்சியத்தைச் சேர்ந்த முகுந்தா சென் காத்மாண்டு சமவெளி முழுவதையும் தாக்கினார். ஒரு காலத்தில் காந்திபூர் மற்றும் இலலித்பூர் இரண்டையும் சுற்றி வளைத்தார்.  

சூர்ய மல்லர் 1530இல் இறந்தார். இவருக்குப் பிறகு இவரது மகன் அமர மல்லன் ஆட்சிக்கு வந்தார்.
# இரத்ன மல்லர்



**இரத்ன மல்லர்** (*Ratna Malla*) மல்லர் வம்சத்தைச் சேர்ந்த ம்ன்னரும் மற்றும் காந்திபூரின் முதல் சுதந்திர மன்னரும் ஆவார். யக்சமல்லனின் ஆறு மகன்களில் இவரும் ஒருவர்.  

## ஆட்சி
1482-இல் இவரது தந்தை இறந்த பிறகு, இவரும் இவரது சகோதரர்களும் கூட்டாக ஆட்சி செய்ய முயன்றனர். இருப்பினும், இரத்ன மல்லர் ஒரு சுதந்திர ஆட்சியாளராக மாற முடிவு செய்து, 1484 ஆம் ஆண்டில் காத்மாண்டுவை தலைநகராகக் கொண்டு காந்திபூர் இராச்சியத்தை உருவாக்கினார். காத்மாண்டுவிற்கு காஷ்மீர் முஸ்லிம் வர்த்தகர்களை அழைத்த முதல் நேபாள மன்னர் இவர்தான். இவரது அண்ணன் இராய மல்லர் பக்தபூரின் மன்னராக இருந்தார்.  

இரத்ன மல்லரும் சிறிது காலம் இலலித்பூரை ஆட்சி செய்தார். மேலும் பால்பா இராச்சியத்தின் உதவியுடன் தாகூரி நிலப்பிரபுக்களின் கிளர்ச்சியையும், போட்டியாவையும் அடக்கினார். இரத்ன மல்லரின் ஆட்சிக் காலத்தில்தான் மிதிலை பிரதேசம் மற்றும் தென்னிந்தியாவைச் சேர்ந்த துறவிகள் , இந்து மற்றும் பௌத்த மதகுருமார்கள் வழக்கமாகக் கொண்டிருந்த நீதிமன்ற விவகாரங்களில் முக்கியத்துவம் பெறத் தொடங்கினர். இவர் இன்றைய சிட்லாங்கில் உள்ள உள்ளூர் செப்புச் சுரங்கங்களைப் பயன்படுத்தி செப்பு நாணயங்களை விநியோகித்தார்.  

இவர் 38 ஆண்டுகள் ஆட்சி செய்தார். இவரது மரணத்திற்குப் பிறகு 1520 இல் இவரது மகன் சூர்ய மல்லர் பதவியேற்றார்.
# இராய மல்லர்


**இராய மல்லர்** (*Raya Malla*) மல்லர் வம்சத்தைச் சேர்ந்த மன்னர் ஆவார். இவரது தந்தை ஜெய யக்ச மல்லரின் மரணத்தைத் தொடர்ந்து காத்மாண்டு சமவெளி காந்திபூர், இலலித்பூர் மற்றும் பக்தபூர் என தனது பிரிந்த பிறகு பக்தபூரின் முதல் மன்னர் ஆனார். இவர் 1482 முதல் 1505 இல் தான் இறக்கும் வரை ஆட்சி செய்தார். இவரது தம்பி இரத்ன மல்லர் காந்திபூரை ஆட்சி செய்தார்.  

## ஆட்சி
இவரது ஆட்சியின் போது, பக்தபூர் இராச்சியம் துத் கோஷியின் எல்லையாக இருந்தது. இராய மல்லர் பக்தபூரில் காத்தூர் வர்ண மகாவிகாரத்தை நிறுவினார். இவர் 1505 இல் இறந்த பின்னர் இவரது மகன் புவன மல்லர் ஆட்சிக்கு வந்தார்.
# புவன மல்லர்



சுபர்ண மல்லர் என்றும் அழைக்கப்படும் **புவன மல்லர்** (*Bhuwana Malla*), மல்லர் வம்சத்தைச் சேர்ந்த மன்னர் ஆவார். காத்மாண்டு சமவெளியின் பிரிவினைக்குப் பிறகு பக்தபூரை ஆட்சி செய்த இரண்டாவது மன்னரானார். இவர் 1505 முதல் 1519 இல் தான் இறக்கும் வரை ஆட்சி செய்தார்.  

## வாழ்க்கை.
புவன மல்லர் இராய மல்லரின் மகனும், ஜெய யக்ச மல்லரின் பேரனும் ஆவார். யக்ச மல்லனின் மரணத்தைத் தொடர்ந்து காத்மாண்டு சமவெளி பிரிக்கப்பட்ட பிறகு, அவரது மூன்றாவது மகனான இராணா மல்லரால் பனேபா தனித்தனியாக ஆளப்பட்டது. புவன மல்லர் தனது சிறு வயதில் இருந்தபோது 1505 இல் இராயா மல்லர் இறந்தார். இராச்சியத்தை ஆளுவதில் தனது புவன மல்லருக்கு உதவுவதற்காக இராணா மல்லர் பக்தபூருக்கு வந்தார். இராணா மல்லர் இறந்தபோது புவன மல்லர் பனேபாவை பக்தபூருடன் இணைத்தார்.  

1513 ஆம் ஆண்டில் புவன மல்லரின் ஆட்சியின் போது, கடுமையான பஞ்சம் பக்தபூரைத் தாக்கியது. மக்களில் பலர் பிற பகுதிகளுக்கு குடிபெயர கட்டாயப்படுத்தினர்.  

## வாரிசு
புவன மல்லர் 1519 ஆம் ஆண்டில் இறந்தார். இவருக்குப் பிறகு இவரது மகன்களின் கூட்டு ஆட்சி 1534 வரை நடைபெற்றது. பிராண மல்லர் பின்னர் பக்தபூரைத் தனியாக ஆட்சி செய்தார்.
# போர் சட்டமன்றத் தொகுதி


**போா் சட்டமன்றத் தொகுதி** (Bhor Assembly constituency) என்பது மேற்கத்திய இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது புனே மாவட்டத்தில் அமைந்துள்ளது. இது பாராமதி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| 1952 | நம்தியோ மொகல் | இந்திய தேசிய காங்கிரசு </br> |  |
| --- | --- | --- | --- |
| 1957 | பரசுராம் மாலி | சுயேச்சை |  |
| 1962 | சங்கர் பெல்கே | இந்திய தேசிய காங்கிரசு </br> |  |
| 1967 |  |  |  |
| 1972 | அனந்த்ராவ் தோபதே | சுயேச்சை |  |
| 1978 | சம்பத்ராவ் சேதே |  |  |
| 1980 | அனந்த்ராவ் தோபதே | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு </br> |  |  |
| 1990 |  |  |  |
| 1995 |  |  |  |
| 1999 | காசிநாத் குத்வாட் | தேசியவாத காங்கிரசு கட்சி </br> |  |
| 2004 | அனந்த்ராவ் தோபதே | இந்திய தேசிய காங்கிரசு </br> |  |
| 2009 | சங்கிராம் அனந்த்ராவ் தோபதே |  |  |
| 2014 |  |  |  |
| 2019 |  |  |  |
| 2024 | சங்கர் மண்டேகர் | தேசியவாத காங்கிரசு கட்சி </br> | } |
## தேர்தல் முடிவுகள்
### 2024
# எம். கே. காஷ்மினா


**எம். கே. காஷ்மினா** (*M. K. Kashmina*)இவர் இந்தியாவின் மணிப்பூர் மாநிலத்தில் 1999 ஆம் ஆண்டு, மார்ச் மாதம், 3 ம் நாள் பிறந்தார். காஷ்மினா'ஓர் இந்திய தொழில்முறை கால்பந்து வீரர் ஆவார். இவர் இந்திய மகளிர் லீக் கிளப்பான ஒடிசாவிற்கு மிட் பீல்டராக விளையாடினார் மற்றும் இந்திய மகளிர் தேசிய கால்பந்து அணியை பிரதிநிதித்துவப்படுத்துவார்.  

## ஆரம்பகால வாழ்க்கை
காஷ்மினாவின் தந்தை முகமது காசிம் அலி, பல்கலைக்கழக அளவிலான கால்பந்து வீரராக இருந்தார், மேலும் இளம் காஷ்மினாவை இந்த விளையாட்டை விளையாட ஊக்குவித்தார். இவரது தம்பியும் கோல்கீப்பராக கால்பந்து விளையாடினார்..  

## உள்நாட்டு விளையாட்டு வாழ்க்கை
2012 ஆம் ஆண்டில், தில்லியில் மணிப்பூரை பிரதிநிதித்துவப்படுத்தும் சுப்ரோட்டோ கோப்பை இவரது முதல் பெரிய போட்டியாகும். 2017 ஆம் ஆண்டில், காஷ்மினா கிழக்கு விளையாட்டு ஒன்றியத்திற்காக விளையாடினார். பின்னர் பிப்ரவரி 14 அன்று ரைசிங் மாணவர்களை தோற்கடித்து தொடக்க இந்திய மகளிர் லீக்கை வென்றது. பின்னர் 2022 ஆம் ஆண்டில், அக்டோபர் 1 முதல் 11 வரை குஜராத்தில் நடைபெற்ற 36 வது தேசிய விளையாட்டுப் போட்டிகளில் மணிப்பூரை பிரதிநிதித்துவப்படுத்த இவர் தேர்ந்தெடுக்கப்பட்டார். 2023 ஆம் ஆண்டில், அவர் இந்தியன் மகளிர் லீக்கில் கோகுலம் கேரளாவுக்காக விளையாடினார்.  

2023 ஆம் ஆண்டு, நவம்பர் 8 ஆம் தேதியன்று, காஷ்மினா கிரண் பிஸ்டாவுடன் சேர்ந்து குரோஷிய மகளிர் லீக் கிளப்பான டினாமோ ஜாக்ரெப்பில் ஒரு வருட ஒப்பந்தத்தில் இணைந்ததாக அதிகாரப்பூர்வமாக அறிவிக்கப்பட்டது.  

## சர்வதேச போட்டிகள்

2017: ஆசிய மகளிர் கால்பந்து கோப்பை 19 வயதிகுட்பட்ட சாம்பியன்ஷிப் 2017 தகுதிச் சுற்றுகள்  

2018: உஸ்பெகிஸ்தானுக்கு எதிரான மகளிர் ஆசிய கோப்பை தகுதிச் சுற்றில் சீனியர் இந்தியாவுக்காக அவர் அறிமுகமானார்  

2023: மார்ச் மாதம், கிர்கிஸ் குடியரசில் நடைபெறவிருக்கும் மகளிர் ஒலிம்பிக் கால்பந்து போட்டி 2024 ஆசிய தகுதிச் சுற்று 1 க்கு முன்னதாக ஜோர்டானில் இரண்டு நட்பு போட்டிகளில் விளையாடினார்.  

## கௌரவங்கள்
**டைனமோ ஜாக்ரெப்**  

குரோஷிய மகளிர் கால்பந்து கோப்பை: 2023–24
# யோக நரேந்திர மல்லர்


**யோக நரேந்திரர்** என்றும் அழைக்கப்படும் **யோக நரேந்திர மல்லர்** (*Yoga Narendra Malla*) மல்லர் வம்ச மன்னர். இவர் இலலித்பூரை ஆட்சி செய்தார். இவர் சிறீநிவாச மல்லரின் மகனாவார். 1685 முதல் 1705 இல் தான் இறக்கும் வரை இலலித்பூரை ஆட்சி செய்தார்.  

## ஆரம்பகால வாழ்க்கை
யோக நரேந்திரனின் தந்தை சிறீநிவாச மல்லர் இவருக்கு இராச்சியத்தை நிர்வகிப்பதில் சிறுவயதிலேயே கற்றுத் தந்தார். இருப்பினும், உள்ளூர் நிலப்பிரபுக்களுடனான இவரது உறவுகள் விரைவில் மோசமடையத் தொடங்கின. குறிப்பாக பாகீரத் பையா என்ற நபருக்கு எதிராக. யோக நரேந்திரனும் சட்டவிரோத நடவடிக்கைகளில் ஈடுபட்டார். இதனால் இவரது தந்தை பதவி விலக நேரிட்டது. 1705 ஆம் ஆண்டில் இவர் பக்தபூரின் மீது தாக்குதல் நடத்திக் கொண்டிருந்தபோது நஞ்சு கொடுத்து கொல்லப்பட்டார்.
# இந்திர மல்லர்


**இந்திர மல்லர்** (*Indra Malla*) மல்லர் வம்ச மன்னர் ஆவார். இவர் இலலித்பூரை லோக பிரகாஷ் மல்லனுக்குப் பிறகு 1706 முதல் 1709 இல் தான் இறக்கும் வரை ஆட்சி செய்தார்.  

## வாழ்க்கை
இந்திர மல்லர், யோக நரேந்திர மல்லரின் சகோதரி மணிமதியின் மகனும் சிறீநிவாச மல்லரின் பேரனும் ஆவார். யோக நரேந்திரனின் மரணத்திற்குப் பிறகு, இலலித்பூரின் உள்ளூர் பிரபுக்கள் யோக நரேந்திரனின் பேரனான லோகபிரகாஷ் மல்லனை அரசனாக நியமித்தனர். பதினொரு மாத ஆட்சி பிறகுதான் லோக பிரகாஷ் பெரியம்மை நோயால் இறந்தார். அதன் பிறகு இந்திர மல்லர் ஆட்சிக்கு வந்தார். தனது முன்னோர்களைப் போலவே இவரும் மத நடவடிக்கைகளில் ஈடுபட்டார். மத இடங்களுக்கு பல்வேறு பொருட்களை நன்கொடையாக வழங்கினார்.  

இந்திர மல்லர் 1709 இல் இறந்தார். இவருக்குப் பின் வீர நரசிம்ம மல்லர் பதவியேற்றார்.
# வீர நரசிம்ம மல்லர்



**வீர நரசிம்ம மல்லர்** (*Vira Narasimha Malla*) மல்லர் வம்சத்தைச் சேர்ந்த அரசன். இவர் இந்திர மல்லனுக்குப் பிறகு இலலித்பூரை 1709இல் ஆட்சி செய்தார்.  

## வாழ்க்கை
வீர நரசிம்ம மல்லரின் தோற்றம் குறித்து அறிஞர்களிடையே இன்னும் விவாதிக்கப்படுகிறது. மேலும் சிலர் இவர் சித்தி நரசிம்ம மல்லரின் வழித்தோன்றல் என்று கூறுகின்றனர். அதே நேரத்தில் யோகமதி வீர நரசிம்மனை மறுமணம் செய்து இவரை மல்ல மன்னராக்கியதாக மற்றவர்கள் விவாதிக்கின்றனர்.  

இந்திர மல்லனின் மரணத்திற்குப் பிறகு, ஜெயப்பிரகாஷ் மல்லரின் மகள் யோகமதிக்கும், அவரது மறுமனையாட்டி ராஜேஸ்வரிதேவிக்கும் இடையே அதிகாரத்திற்காக அரசியல் போராட்டம் நடைபெற்றது. யோகமதியின் ஆட்கள் 1709இல் வீர நரசிம்மனை மன்னராக நியமித்தனர். ஆனால் அது சிறுது மாதங்களுக்கு மட்டுமே நீடித்தது. அதே ஆண்டில் இவருக்கு பதிலாக வீரா மகேந்திர மல்லர் நியமிக்கப்பட்டார். 1715 முதல் இவரது பெயர் மீண்டும் ஆவணங்களில் தோன்றுகிறது. ஆனால் எந்த அரச பட்டங்களும் இல்லை.
# மாவல் சட்டமன்றத் தொகுதி


**மாவல் சட்டமன்றத் தொகுதி** (Maval Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும், இத்தொகுதியானது புனே மாவட்டத்தில் உள்ள 21 சட்டமன்றத் தொகுதிகளில் ஒன்றாகும். இது மாவல் மக்களவைத் தொகுதிக்கு உட்பட்டதாகும்.  
## சட்டமன்ற உறுப்பினர்கள்
| 1952 | வீதர்வால் தாபாதே | சுயேச்சை |
| --- | --- | --- |
| 1957 | ரம்பாவ் மல்கி | பாரதிய ஜனசங்கம் |
| 1962 | நம்தியோ மொகோல் | இந்திய தேசிய காங்கிரசு </br> |
| 1967 | ரகுநாத் சட்கர் |  |
| 1972 | Krishnarao Bhegade | பாரதிய ஜனசங்கம் |
| 1978 | இந்திய தேசிய காங்கிரசு </br> |  |
| 1980 | பி.எஸ்.காட் பாட்டீல் | இந்திய தேசிய காங்கிரசு (இ) |
| 1985 | மதன்லால் பாஃப்னா | இந்திய தேசிய காங்கிரசு </br> |
| 1990 |  |  |
| 1995 | ரூப்லேகா தோரே | பாரதிய ஜனதா கட்சி</br> |
| 1999 | திகம்பர் பேக்டே |  |
| 2004 |  |  |
| 2009 | பாலா பூகேட் |  |
| 2014 |  |  |
| 2019 | சுனில் செல்கே | தேசியவாத காங்கிரசு கட்சி </br> |
| 2024 | } |  |

## தேர்தல் முடிவுகள்
### 2024
# வீர மகேந்திர மல்லர்


மகேந்திர மல்லர் என்றும் அழைக்கப்படும் **வீர மகேந்திர மல்லர்** (*Vira Mahindra Malla*) மல்லர் வம்சத்தைச் சேர்ந்த மன்னர். வீர நரசிம்ம மல்லருக்குப் பிறகு 1709 முதல் 1715 வரை இலலித்பூரை ஆட்சி செய்தார்.  

## வாழ்க்கை
வீர மகேந்திர மல்லர் யோக நரேந்திர மல்லரின் மறுமனையாட்டிக்கு பிறந்த மகன் ஆவார். இவரது தாயார் ராஜேஸ்வரிதேவி, இவர் பிறப்பதற்கு முன்பே இந்திர மல்லர் (யோக நரேந்திர மல்லரின் சகோதரி மணிமதியின் மகன் மற்றும் சிறீநிவாச மல்லனின் பேரன்) தலைமையிலான பிரிவினரால் தனஹுனுக்கு விரட்டப்பட்டார். இதனால் இவர் தனஹுனில் பிறந்தார். இவர் தனது குழந்தைப் பருவத்தை அங்கேயே கழித்தார். பிறகு தனது தாயுடன் இலலித்பூருக்குத் திரும்பினார்.  

1709 இல் இந்திர மல்லனின் மரணத்திற்குப் பிறகு, ராஜேஸ்வரிதேவிக்கும் யோகானரேந்திர மல்லனின்<nowiki/>மகள் யோகமதிக்கும் இடையே அதிகாரத்திற்காக அரசியல் போராட்டம் நடைபெற்றது. வீர நரசிம்ம மல்லன் முதலில் யோகமதியால் ஆட்சியாளராக நியமிக்கப்பட்டார். ஆனால் அவருக்குப் பிறகு அதே ஆண்டில் வீர மகேந்திரன் ஆட்சிக்கு வந்தார். அப்போது பிருத்விபதி ஷாயால் ஆளப்பட்ட கோர்க்கா நாடும், வீர மகேந்திர மல்லனை இலலித்பூரின் மன்னராக நியமிப்பதற்கு ஆதரவளித்தது.  

இவர் 1715 இல் பெரியம்மை நோயால் இறந்தார். அதன்பிறகு சிறீநிவாச மல்லரின் வழித்தோன்றலான இரித்தி நரசிம்ம மல்லன்பதவியேற்றார்.
# இரித்தி நரசிம்ம மல்லர்


**இரித்தி நரசிம்ம மல்லர்** (*Riddhi Narasimha Malla* கிருதி நரசிம்மர் என்றும் உச்சரிக்கப்படும் இவர் மல்லர் வம்சத்தைச் மன்னர் ஆவார். இலலித்பூரின் மன்னர் வீர மகேந்திர மல்லனுக்குப் பிறகு ஆட்சிக்கு வந்த இவர், 1715 முதல் 1717 இல் தான் இறக்கும் வரை ஆட்சி செய்தார்.  

## வாழ்க்கை
இரித்தி நரசிம்மர், உருரேந்திர மல்லரின் மகனும், யோக நரேந்திர மல்லனின் சகோதரியான உருத்ரமதியின் பேரனும் ஆவார். தனது முன்னோடிகளைப் போலவே இவரும் மதம் சார்ந்த நடவடிக்கைகளில் ஈடுபட்டார். மேலும் மத இடங்களுக்கு பல்வேறு பொருட்களை நன்கொடையாக வழங்கினார்.  

### வாரிசு
1717இல் இரித்தி நரசிம்மர் இறந்த பிறகு, முறையான வாரிசுகள் யாரும் இல்லை. இலலித்பூரின் காஜிகள், அப்போதைய வாரிசான இரணஜித் மல்லன் அரசனாக பொறுப்பேற்க வேண்டும் என்று விரும்பினர். ஆனாலும் யோகமதியின் செல்வாக்கின் காரணமாக, காந்திபூரைச் சேர்ந்த பாஸ்கர மல்லர் மன்னராக அறிவிக்கப்பட்டார். பாஸ்கர மல்லர் இலலித்பூரின் மகேந்திர சிம்ம மல்லர் என்ற பெயரில் ஆட்சி செய்தார்.
# லோக பிரகாஷ் மல்லர்

லோக பிரகாஷ் என்றும் அழைக்கப்படும் **லோக பிரகாஷ் மல்லர்** (*Lokaprakash*), ஒரு மல்லர் வம்ச அரசரும் மற்றும் இலலித்பூரின்<nowiki/>மன்னருன ஆவார். 1705 ஆம் ஆண்டில் யோக நரேந்திர மல்லனுக்குப் பிறகு மன்னராக பதவியேற்ற இவர், குறுகிய காலமான பதினொரு மாதங்களுக்கு ஆட்சி செய்தார்.  

## வாழ்க்கை
லோக பிரகாஷ், யோக நரேந்திர மல்லனின் மகளான யோகமதியின் மகன் ஆவார். யோக நரேந்திரன் வாரிசு இல்லாமல் இறந்துவிட்டார். இதனால் இலலித்பூரின் நிலப்பிரபுக்கள் லோக பிரகாசை ஆட்சியாளராக நிறுவினர். லோக பிரகாஷ் ஒரு குழந்தையாக இருந்ததால், இவரது தாயார் இராச்சியத்தில் செல்வாக்கு செலுத்தினார். லோகவ்பிரகாஷ் தனது 11 மாத ஆட்சிக்குப் பிறகு பெரியம்மை நோய் காரணமாக இறந்தார். இவருக்குப் பிறகு யோக நரேந்திர மல்லனின் சகோதரியின் மகன் இந்திர மல்லர் பதவியேற்றார்.
# ப்ரீத்தி ராய்



**ப்ரீத்தி குலுங் ராய்** (*Preeti Rai*) இவர் நேபாளத்தில் அமைந்துள்ள காத்மண்டுவில் 2004 ஆண்டு, ந்வம்பர் மாதம், 21 ம் தேதி பிறந்தார். ப்ரீத்தி ஒரு கால்பந்து வீராங்கனை ஆவார். இவர் கிக்ஸ்டார்ட் எப்சி மற்றும் நேபாள தேசிய மகளிர் அணிக்காக மிட் பீல்டராக விளையாடி வருகிறார். ராய், 2021 ஆண்டு, செப்டம்பர் 9 ம் தேதியன்று தசரத் ஸ்டேடியத்தில் பங்களாதேஷுக்கு எதிரான பிபா நட்புரீதியான போட்டியில் நேபாள தேசிய மகளிர் கால்பந்து அணிக்காக பங்கேற்று விளையாடினார். தனது 16 வயதில், ராய் தனது திறமைகளை முழுமையாக வெளிப்படுத்தினார் மேலும் 22 வது நிமிடத்தில் ஒரு அற்புதமான கோலை அடித்ததன் மூலம் அவரின் உடனடி தாக்கத்தை ஏற்படுத்தினார்.  

## ஆரம்பகால வாழ்க்கை
ராய் நேபாளத்தின் சோலுகும்பு மாவட்டத்தைச் சேர்ந்தவர். இவர் சந்திர பிரசாத் ராய் மற்றும் ஞானமயா ராய் ஆஅகியோரின் மகள் ஆவார். ப்ரீத்தி குலுங் ராய் நேபாளத்தில் உள்ள சாரதா அகாடமியில் பயின்றார். இவர் தனது ஆறு வயதில் கால்பந்து விளையாடத் தொடங்கினார்.  

=தொழில் வாழ்க்கை==  
ராய் 2024 மேற்கு ஆசிய கால்பந்து பெடரேசன் மகளிர் சாம்பியன்ஷிப்பில் நேபாள மகளிர் தேசிய கால்பந்து அணியின் ஒரு பகுதியாக இருந்தார். நேபாள அணி போட்டியில் இரண்டாவது இடத்தைப் பிடித்தது.  

## விளையாட்டு பாணி
ப்ரீத்தி ராய் முதன்மையாக ஒரு மிட் பீல்டராக தன்னை தெரியபடுத்திக் கொண்டார். இங்கு இவரது விளையாட்டு பாணி இவரது விளையாடும் திறன்கள், தொலைநோக்கு பார்வை மற்றும் தொழில்நுட்ப திறன்களால் வரையறுக்கப்படுகிறது. மிட் பீல்டிலிருந்து ஆட்டத்தை கட்டுப்படுத்தும், துல்லியமான பாஸ்களை அதாவது நுணுக்கங்களை வழங்கும் மற்றும் தனது அணி வீரர்களுக்கு கோல் அடிக்கும் வாய்ப்புகளை உருவாக்கும் அற்புதமான திறனை ராய் கொண்டிருந்தார். துல்லியமான மற்றும் சரியான நேரத்தில் உதவிகளை வழங்குவதில் இவரது திறமை இவரை இவரது கிளப் மற்றும் நேபாள தேசிய மகளிர் அணி இரண்டிற்கும் ஒரு மதிப்புமிக்க சொத்தாக மாற்றி இருந்தது.
# பிராண மல்லர்


**பிராண மல்லர்** (*Prana Malla*) 1519 முதல் 1547 வரை நேபாளத்தின் பக்தபூரை ஆட்சி செய்த மல்லர் வம்ச மன்னராக இருந்தார். மற்ற மல்ல ஆட்சியாளர்களைப் போலல்லாமல், பக்தபூரில் உள்ள தர்பார் சதுக்கத்தில் கட்டுமான வளர்ச்சிகளில் இவரது பங்கு குறைவாகவே உள்ளன.
# சிஞ்ச்வாட் சட்டமன்றத் தொகுதி


**சிஞ்ச்வாட் சட்டமன்றத் தொகுதி** (Chinchwad Assembly constituency) என்பது இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது புனே மாவட்டத்தில் அமைந்துள்ளது. இது மாவள் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2009 | லட்சுமன் பாண்டுரங் சக்தாப் † | சுயேச்சை |
| 2014 | பாரதிய ஜனதா கட்சி</br> |  |
| 2019 |  |  |
| 2023 ^ | அசுவினி சக்தாப் |  |
| 2024 | சங்கர் சக்தாப் | } |
இடைத்தேர்தல் ^  
## தேர்தல் முடிவுகள்
### 2024
# சாதியா காலித் ரீட்டி

**சாதியா காலித் ரீட்டி** (*Sadia Khalid Reeti*) என்பவர் வங்காளதேசத்தைச் சேர்ந்த திரைப்பட விமர்சகர் மற்றும் பத்திரிகையாளர் ஆவார். வங்காளதேசத்திலும் பன்னாட்டு அளவிலும் சினிமா விமர்சனத் துறையில் குரல் கொடுப்பவர்களில் ஒருவராக இவர் அங்கீகரிக்கப்படுகிறார். சாதியா காலித் ரீட்டி மதிப்புமிக்க கோல்டன் குளோப் விருதுகளின் வாக்களிக்கும் உறுப்பினராக உள்ளார். சர்வதேச திரைப்பட விமர்சகர்கள் கூட்டமைப்பு நடுவர் மன்றத்தின் கீழ் கேன்சு திரைப்பட விழா உட்பட பல்வேறு சர்வதேச திரைப்பட விழாக்களில் நடுவர் உறுப்பினராக பணியாற்றியுள்ளார்.  

சாதியா காலித் ரீட்டி தனது இளங்கலைப் படிப்பை வங்கதேசத்தின் இண்டிபெண்டண்ட்டு பல்கலைக்கழகத்தில் முடித்தார். இங்கு இவர் ஊடகம் மற்றும் தகவல் தொடர்புத் துறையில் இளங்கலைப் பட்டம் பெற்றார். பின்னர் அமெரிக்காவின் லாசு ஏஞ்சலசு நகரத்தில் உள்ள கலிபோர்னியா பல்கலைக்கழகத்தில் திரைக்கதை எழுதும் படிப்பைப் பயின்றார். இவர் பெர்லின் டேலண்ட்சு திட்டத்திலும் கலந்து கொண்டார்.
# போசாரி சட்டமன்றத் தொகுதி


**போசாரி** **சட்டமன்றத் தொகுதி** (Bhosari Assembly Constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது ஷிரூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது புனே மாவட்டத்தில் அமைந்துள்ளது.  

## சட்டமன்ற உறுப்பினர்கள்
| 2009 | விலாசு லாண்டே | சுயேச்சை |
| --- | --- | --- |
| 2014 | மகேசு லாண்ட்கே |  |
| 2019 | பாரதிய ஜனதா கட்சி</br> |  |
| 2024 | } |  |
## தேர்தல் முடிவுகள்
### 2024
# பத்தூர் ஏரி


**பத்தூர் ஏரி** (இந்தோனேசியம்: *Danau Batur*; ஆங்கிலம்: *Lake Batur*) என்பது இந்தோனேசியா, பாலி, பாங்கிலி பிராந்தியம். கிந்தாமணியில் உள்ள ஓர் எரிமலை ஏரி ஆகும். பாலியின் உபுட் நகரிலிருந்து வடகிழக்கே சுமார் 30 கிமீ (19 மைல்) தொலைவில் அமைந்துள்ளது.  

இந்த ஏரி, எரிமலைச் செயல்பாட்டில் உள்ள எரிமலை வளையத்திற்குள் *(Ring of Fire)* அமைந்துள்ள பத்தூர் எரிமலையின் பெருவாயின் உள்ளே உள்ளது.  

## புவியியல்

பத்தூர் ஏரி என்பது செயல்நிலை எரிமலையான பத்தூர் மலையின் தென்கிழக்குப் பகுதியில், பழைய பத்தூர் எரிமலைப் பெருவாயிற்குள், அமைந்துள்ளது.  

### அளவியல்

பத்தூர் ஏரியின் ஆழமான மையம் சுமார் 88 மீட்டர்கள் ஆகும்.  

## வடிகால் பரப்பு

பத்தூர் ஏரியின் எரிமலைப் பெருவாய்ப் பகுதி ஒரு முக்கியமான வேளாண்மைப் பகுதியாகும். இங்கு பல்வேறு வகையான விளைபொருட்கள் பயிரிடப்படுகின்றன. பாசன நீர், ஏரியில் இருந்து குழாய்கள் மூலமாக மேலே கொண்டுவரப்பட்ட பிறகு ஏரிக்குள் மீண்டும் பாய்கிறது. பொதுவாக இந்தச் செயல்பாடு, ஏரிக்கு ஊட்டச்சத்துக்களைக் கொண்டுவருகிறது.  

டோயா பூங்கா கிராமத்தில், பத்தூர் எரிமலையுடன் தொடர்புடைய பல வெப்ப நீரூற்றுகள் உள்ளன. இவை சுற்றுலா நோக்கங்களுக்காகப் பயன்படுத்தப்படுகின்றன. இந்த வெப்ப நீரூற்றுகளிலிருந்து வெளிவரும் நீர் மீண்டும் பத்தூர் ஏரியில் பாய்கிறது.  

## மீன்வளர்ப்பு

அண்மைய ஆண்டுகளில், பத்தூர் ஏரி மீன் வளர்ப்புக்காகப் பயன்பட்டு வருகிறது. 2011-ஆம் ஆண்டு ஓர் ஆய்வு மேற்கொள்ளப்பட்டபோது, ​​நைல் நதியைச் சேர்ந்த திலாப்பியா மீன்கள் *(Nile tilapia),* பத்தூர் ஏரியில் ஆதிக்கம் செலுத்தும் மீன் இனமாக இருந்தது. இந்த மீனின் உள்ளூர்ப் பெயர் ஈக்கான் முஜாயிர் *(Ikan Mujair).*
# நெஜோட்

**நெஜோட்** (*Ngejot*) என்பது நன்றியுணர்வின் அடையாளமாக, பொதுவாக கொண்டாட்டங்கள் அல்லது விடுமுறை நாட்களில் அண்டை வீட்டாருக்கு உணவு வழங்கும் இந்து சடங்கைக் குறிக்கிறது.  

இந்தோனேசியாவின் பாலி மாகாணத்தில் நெஜோட் வழக்கம் முதன்மையாக உள்ளது. இந்தப் பாரம்பரியம் பாலி இந்து சமூகத்தினரால் பின்பற்றப்படுகிறது. பாலி இந்துக்களின், கலுங்கன் , நெய்பிக்கு ஆகிய முக்கிய நாட்களில் நெஜோட்டை அனுசரிக்கின்றனர். முசுலிம்களைப் பொறுத்தவரை, இந்தப் பாரம்பரியமானது ரமலான் முடிவை நினைவுகூரும் முஸ்லிம் விடுமுறை நாளான ஈகைத் திருநாளுக்கு முன்பு கடைப்பிடிக்கப்படுகிறது. இந்துக்கள் இச்சமயத்தில் இந்தோனேசிய பன்றி இறைச்சி உணவான லாவர் உணவை வழங்குகின்றனர்.  

இந்தியாவில் உள்ள நஞ்சோத் பாரம்பரியம், சமயங்களுக்கு இடையேயான நல்லிணக்கத்தையும், இந்துக்களுக்கும் முசுலிம்களுக்கும் இடையிலான சகோதரத்துவத்தையும் குறிக்கிறது.
# ஒண்டாரி



**ஒண்டாரி / வண்டாரா / வண்டாரி** (*Ontari / Vantara / vantari*) என்பவர்கள் இந்திய மாநிலமான ஆந்திரபிரதேசத்தில் வாழும் ஒரு சமூகமாகும். இவர்கள் காப்பு இனத்தின் உட்பிரிவுகளில் ஒன்றாக உள்ளனர்.  

## சொற்பிறப்பு

ஒண்டாரி என்ற வார்த்தைக்கு இடத்திற்கு ஏற்ப பொருள் வேறுபடும். இதற்கு வலிமையான ஆண்கள் என்று பொருள்படும். இலக்கியரீதியாக ஒண்டாரி என்றால் 'தனிமை' என்றும் போரின் சூழலில் 'வீரம்' என்றும் பொருள்படும். மேலும் ஒண்டாரி என்றால் "போர்க்களத்தில் நூறு நபர்களுக்கு எதிராக தனித்து போராடும் ஒரு நபர்" இந்த ஜாதி மக்கள் மன்னர்களின் கீழ் பணிபுரிந்த சிறப்பு படையணியில் இருந்து உருவானது. ஒண்டாரி மக்கள் 'தொர' மற்றும் 'நாயுடு' போன்ற பட்டங்களை பயன்படுத்துகின்றனர்.  

## தொழில்

ஒண்டாரி ஒரு போர்க்குடி சமூகமாகும். கடந்த காலங்களில் இவர்கள் போற்தொழிலில் ஈடுபட்டு வந்தனர் தற்பொழுது இவர்கள் விவசாய தொழிலை செய்து வருகின்றனர். ஒன்டாரி மக்கள் முக்கியமாக சிறு மற்றும் குறு விவசாயிகள், பங்குதாரர்கள் மற்றும் விவசாயத் தொழிலாளர்களாக உள்ளனர்.  

## சமுதாய நிலை

ஆந்திரப்பிரதேச மாநிலத்தில் முன்னேறிய சமூகமாக உள்ளனர்.
# நுசா பெனிடா



**நுசா பெனிடா** (பாலினிய மொழி: ᬦᬸᬲᬧᭂᬦᬶᬤ|nusa pĕnida) என்பது தென்கிழக்கு இந்தோனேசிய தீவான பாலிக்கு அருகில் அமைந்துள்ள ஒரு தீவாகும். இது குலுங்குங் பிராந்தியத்தில் அதே பெயரிலான ஒரு மாவட்டமாக உள்ளது. படுங் நீரிணை இந்தத் தீவையும் பாலியையும் பிரிக்கிறது. நுசா பெனிடாவின் உட்புறம் மலைப்பாங்கானதாகும். அதிகபட்சமாக 524 மீட்டர் உயரம் கொண்டது. காலநிலையானது பாலியை விட வறண்டது. பாலியைப் போலவே, இதுவும் ஒரு முதன்மையான சுற்றுலாத் தலமாகும்.  

நுசா பெனிடா நிருவாக மாவட்டமானது நுசா பெனிடாவுடன் அருகிலுள்ள நுசா லெம்பொங்கன், நுசா செனிங்கன் தீவுகளும், மேலும் பதினொரு சிறிய தீவுகளையும் உள்ளடங்கியுள்ளது. 2010 மக்கள் தொகை கணக்கெடுப்பின்படி இந்த மாவட்டத்தின் மக்கள் தொகை 45,110 ஆக இருந்தது, இது 202.84 கிமீ <sup>2</sup> பரப்பளவைக் கொண்டது. மேலும் 2023 ஆம் ஆண்டு நிலவரப்படி அதிகாரப்பூர்வ மக்கள் தொகை மதிப்பீடு 63,900 ஆகும்.  

## மொழி
நுசா பெனிடா மக்கள் நுசா பெனிடா பாலினிய மொழி ( *பாசா நோசா* ) என்று அழைக்கப்படும் பாலினிய மொழியின் தனித்துவமான பேச்சுவழக்கைக் கொண்டுள்ளனர். இது பாலி நிலப்பகுதியைச் சேர்ந்த மக்களால் புரிந்து கொள்ள முடியாது. இது பாலியின் பழங்குடி மக்களான பாலி அகாவின் மொழிக்கு நெருக்கமாக இருப்பதாகக் கூறப்படுகிறது.  

## பாலி பறவைகள் சரணாலயம்
நுசா பெனிடா, அண்டையில் உள்ள லெம்பொங்கன், செனிங்கன் தீவுகளைக் கொண்ட பறவைகள் சரணாலயத்தைக் கொண்டுள்ளது. தீவு சமூகங்கள் சரணாலயத்தை உருவாக்க பாரம்பரிய பாலினிய கிராம விதிமுறைகளைப் பயன்படுத்தியுள்ளன. சரணாலயம் என்ற யோசனை தேசிய பூங்காக்களின் நண்பர்கள் அறக்கட்டளையிடமிருந்து (FNPF) வந்தது.  

2006 ஆம் ஆண்டில், 35 கிராமங்களும் (இப்போது 41 கிராமங்கள்) பறவை பாதுகாப்பை தங்கள் பாரம்பரிய விதிமுறைகளின் ஒரு பகுதியாக ஏற்றுக் கொள்ள ஒப்புக்கொண்டன. அப்போதிருந்து, தேசிய பூங்காக்களின் நண்பர்கள் அறக்கட்டளை பல்வேறு இந்தோனேசிய பறவைகளுக்கு மறுவாழ்வு அளித்து விடுவித்துள்ளது. குறிப்பாக 2005 இல் காடுகளில் 10 க்கும் குறைவாகன எண்ணிக்கையாக குறைந்துவிட்ட, மிக அருகிய இனமான பாலிக்கு மட்டுமே சொந்தமான பாலி மைனா, இதில் அடங்கும். தேசிய பூங்காக்களின் நண்பர்கள் அறக்கட்டளையின் இரண்டு ஆண்டு திட்டத்திற்குப் பிறகு, 64 பாலி மைனா கூண்டுப் பறவைகள் மறுவாழ்வு அளிக்கபட்டு நுசா பெனிடாவில் விடப்பட்டன. 2009 இல் அவற்றின் எண்ணிக்கை 100 இக்கும் அதிகமாக அதிகரித்தன. நுசா பெனிடாவில் விடுவிக்கப்பட்ட பிற பறவைகளில் ஜாவா குருவி, மிட்செல்ஸ் லோரிகீட், மஞ்சள்கொண்டை கிளி ஆகியவை அடங்கும்.  

## காணத்தக்க இடங்கள்
நுசா பெனிடாவில் உள்ள சுவாரஸ்யமான இடங்கள் பின்வருமாறு:  

- கெலிங்கிங் கடற்கரை
- உடைந்த கடற்கரை
- ஏஞ்சல் பில்லாபோங்
- கிரிஸ்டல் விரிகுடா
- அது கடற்கரை
- வைர கடற்கரை
- சுவேகான் கடற்கரை
- பெகுயங்கன் அருவி
- டெம்பலிங் காடு
- செகனிங் அருவி
# கோபாலம் எடுத்தல்

திருப்பதி வெங்கடாஜலபதி சுவாமியை குலதெய்வமாக கொண்ட குடும்பத்தினர் புரட்டாசி மாத சனிக்கிழமை தோறும், காலை வேளையில் விரதம் இருந்து, ஆண்கள் நெற்றியில் திருமண் அணிந்து, அண்டை வீட்டார்களிடம் அரிசியை பிச்சையாக ஏற்று, அதனைக் கொண்டு சாதம் வடித்து, திருப்பதி வெங்கடாஜலபதி சுவாமிக்கு நெய்வேத்தியமாக படைத்து உண்பர்.  

உ. வே. சாமிநாதையர் எழுதிய என் சரித்திரம் நூலில், *கோபாலம் எடுத்தல்* செய்தியை கூறியுள்ளார்.  

சௌராட்டிரர் சமூத்தினரில் திருப்பதி வெங்கடாஜலபதி சுவாமியை குலதெய்வமாக கொண்ட குடும்பத்தினர் தற்போதும் புரட்டாசி மாத சனிக்கிழமை காலை வேளையில் *கோபாலம் எடுத்தல்* விரதம் பூண்டுள்ளனர்.
# அதிவேக ஒளிப்படவியல்



**அதிவேக ஒளிப்படவியல்** *(High-speed photography)* என்பது மிக வேகமான நிகழ்வுகளைப் படம் பிடிக்கும் அறிவியல் ஆகும். 1948 ஆம் ஆண்டில், திரைப்படம் அல்லது இயக்க படம் எனும் செயல்கள் மற்றும் தொலைக்காட்சி பொறியாளர்கள் சங்கம் (SMPTE), அதிவேக ஒளிப்படம் எடுத்தல் என்பது ஒரு வினாடிக்கு 69 பிரேம்கள் அல்லது அதற்கு மேற்பட்ட திறன் கொண்ட மற்றும் குறைந்தது மூன்று தொடர்ச்சியான பிரேம்களைக் கொண்ட ஒரு ஒளிப்படக்கருவியால் பிடிக்கப்படும் எந்தவொரு ஒளிப்படத் தொகுப்பாகவும் இருக்கலாம் என்று வரையறுக்கப்பட்டது. அதிவேக ஒளிப்படம் எடுத்தல் என்பது நேரமின்மை ஒளிப்படத்திற்கு எதிரானதாகக் கருதப்படலாம்.  

பொதுவான பயன்பாட்டில், அதிவேக ஒளிப்படம் எடுத்தல் என்பது பின்வரும் அர்த்தங்களில் ஏதேனும் ஒன்றை அல்லது இரண்டையும் குறிக்கலாம். முதலாவது, ஒளிப்படமே இயக்கத்தை உறைய வைப்பது போல் தோன்றும் வகையில் எடுக்கப்படலாம், குறிப்பாக இயக்கத்தின் மங்கலைக் குறைக்க. இரண்டாவது, தொடர்ச்சியான ஒளிப்படங்களை அதிக மாதிரி அதிர்வெண் அல்லது சட்டக வீதத்தில் எடுக்கலாம். முதலாவது, நல்ல உணர்திறன் கொண்ட உணரி மற்றும் மிகச் சிறந்த தடுப்பமைவு அல்லது மிக வேகமான செறிவுக்குறிகை ஒளியைக் கொண்டிருக்க வேண்டும். இரண்டாவது, ஒரு இயந்திர சாதனம் அல்லது மின்னணு உணரிகளிலிருந்து தரவை மிக விரைவாக நகர்த்துவதன் மூலம் தொடர்ச்சியான சட்டகளைப் பிடிக்க சில வழிகளைக் கோருகிறது. மேலும் அதிவேக ஒளிப்படக் கலைஞர்களுக்கான பிற பரிசீலனைகள் பதிவு நீளம், பரஸ்பர முறிவு மற்றும் இடஞ்சார்ந்த தெளிவுத்திறன் ஆகும்.
# எரிமலைப் பெருவாய்

ஓரிகன் மசாமாஸ் எரிமலை வெடிப்பின் காலவரிசை; எரிமலைப் பெருவாய் உருவாவதற்கான ஓர் எடுத்துக்காட்டு]]  
**எரிமலைப் பெருவாய்** (kawl-DERR-ə, kal-; ஆங்கிலம்: *Caldera*) என்பது ஓர் எரிமலை வெடித்த பின்னர் அதன் வாய்ப் பகுதியில் ஏற்படும் ஓர் அகன்ற வெளியைக் குறிப்பிடுவதாகும்.  

சுருக்கமாகக் கூறினால்: ஓர் எரிமலை வெடித்துச் சரியும் போது உருவாகும் ஒரு பெரிய பள்ளத்தாக்குதான் கால்டெரா எனும் எரிமலைப் பெருவாய் ஆகும். எரிமலை வெடிப்பின் போது, ​​எரிமலைக்கு அடியில் உள்ள கற்குழம்புகளின் அறையில் இருக்கும் கற்குழம்பு பெரும்பாலும் அதிக வீரியத்துடன் வெளியேற்றப் படுகிறது. பின்னர் ​​கற்குழம்புகளின் அறை காலியாகும்போது, ​​கற்குழம்புகளின் அறைக்குள் ​​கற்குழம்புகள் வழங்கிய வீரியம் மறைந்துவிடும். இதன் விளைவாக, எரிமலையின் பக்கவாட்டுப் பகுதிகளும் மேற்பகுதியும் உள்நோக்கி சரிந்து விழுகின்றன.  

பொதுவாக புவிக்கு அடியில் இருக்கும் கற்குழம்பு இந்த வாய்ப் பகுதியின் வழியாக வந்து வெளியே கொட்டி வழியும்.  

ஓர் எரிமலையின் வெடிப்பில், புவிக்கு அடியில் இருக்கும் கற்குழம்புகள் காலியான சிறிது நேரத்திலேயே உருவாகும் ஒரு பெரிய கொப்பரை போன்ற குழிதான், எரிமலைப் பெருவாய் என அழைக்கப்படுகிறது.  

சில வேளைகளில் அதை ஒரு பள்ளம் அல்லது ஒரு குழி என்று அடையாளப் படுத்தினாலும், இந்தக் கூற்று உண்மையில் ஒரு வகையான மூழ்கும் துளையே ஆகும். ஏனெனில் இந்தப் பள்ளம் நிலச் சரிவின் மூலம் உருவாகிறது. வெடிப்பின் மூலமாக பள்ளம் ஏற்படாமல் மலைச் சிகரத்தில் ஏற்படும் நிலச் சரிவினால் அந்தப் பள்ளம் ஏற்படுகிறது.  

## பொது

ஒரு நூற்றாண்டில் நிகழும் ஆயிரக்கணக்கான எரிமலை வெடிப்புகளுடன் ஒப்பிடும்போது, ​​எரிமலைப் பெருவாய் உருவாவது ஓர் அரிய நிகழ்வாகும். இது 100 ஆண்டுகளுக்குள் ஒரு சில முறை மட்டுமே நிகழ்கிறது. 1911 - 2018-ஆம் ஆண்டுகளுக்கு இடையில் 8 எரிமலைப் பெருவாய் சரிவுகள் மட்டுமே நிகழ்ந்ததாக அறியப்படுகிறது,  

எரிமலை வெடிப்புகளின் முடிவில், மலையின் உச்சி மறைந்து, அதன் இடத்தில் ஒரு பெரிய துளை விட்டுச் செல்லப்படுகிறது. வெடிப்புகளால் மலையின் உச்சி வெடித்துச் சிதறியதாக ஒரு காலத்தில் நம்பப்பட்டது. ஆனால் பழைய பாறையின் ஒரு சிறிய பகுதி மட்டுமே வெளியே எறியப்பட்டு, மீதமுள்ளவை வெற்றிடத்தில் உள்வாங்கப்பட்டதாக அண்மைய ஆய்வுகள் காட்டுகின்றன.  

அடுத்தடுத்த சிறிய வெடிப்புகள், எரிமலையின் பெருவாய்ப் பகுதியில் சிறிய கூம்புகளை உருவாக்கலாம் அல்லது பள்ளத்தாக்குகளை உருவாக்கலாம். அந்தப் பள்ளத்தாக்குகள் தான் பின்நாட்களில் தண்ணீரால் நிரப்பப்பட்டு ஏரிகளாக மாறுகின்றன.  

## காட்சியகம்

**எரிமலைப் பெருவாய் காட்சிப் படங்கள்:**